เนื่องจากมีอาการท้องแข็ง ให้แอทมิทโรงพยาบาลสองคืนให้ยาผ่านทางสายน้ำเกลือ แต่อาการก็ยังไม่ดีขึ้นมากนัก ให้กลับบ้านแล้วให้ยา nifedipine 10 มากิน อยากทราบว่าอัตรายไหม มีผลกระทบต่อลูกรึป่าว พอดีเป็นเบาหวานตอนตั้งครรภ์ด้วย เท่าที่หาข้อมูลมา ยานี้จะเกี่ยวกับลดความดันโลหิตสูง ซึ่งเกี่ยวกับการคลายตัวของมดลูกได้ด้วยหรือ พอดีแม่มีความดันต่ำๆอยู่แล้วด้วย รับประทานจะเป็นอะไรไหม
สวัสดีค่ะ ในกรณีนี้น่าจะเป็นการให้ยา nifedipine เพื่อยับยั้งการคลอดก่อนกำหนดโดยข้อบ่งห้ามในการใช้ยานี้ได้แก่ความดันโลหิตต่ำกว่า 90/60 mmHg โรคหัวใจ การทำงานของตับบกพร่อง หรือได้รับยาลดความดันโลหิตตัวอื่นร่วมด้วยอาการข้างเคียงในแม่เช่นร้อนวูบวาบ, ปวดศีรษะ, คลื่นไส้ ความดันโลหิตต่ำ ใจสั่น, หัวใจเต้นเร็ว ส่วนอาการข้างเคียงในลูกนั้นพบน้อยมากได้แก่หัวใจเต้นเร็วดังนั้นแนะนำสังเกตอาการขณะรับประทานยาก่อน ถ้ามีอาการวูบ ใจสั่น ควรรีบกลับไปพบแพทย์